આ ઉપરાંત લોંગ ઈયરીંગ્સ, હાઈ હિલ્સ, વોલ સુઝ (ગમ સુઝ), ફ્લેટ ચપલ સહિતની પણ અલગ અલગ સ્પર્ધાઓ યોજાઈ હતી. જેમાં પણ ૨૫ જેટલા સ્પર્ધકોને વિજેતા જાહેર કરી આકર્ષક ઈનામો આપવામાં આવ્યા હતાં. આ સમારોહમાં મુખ્ય મહેમાન શહેરના પૂર્વ મેયર શ્રીમતી પ્રતિભાબેન કનખરા ઉપસ્થિત રહ્યા હતાં. જેઓના હસ્તે વિજેતા બહેનોને પુરસ્કાર એનાયત કરવામાં આવ્યા હતાં. સમગ્ર ઈવેન્ટમાં નિર્ણાયક તરીકે બિન્દીયાબેન ટોલીયા તેમજ પ્રફુલાબેન જેઠવાએ સેવા આપી હતી. જ્યારે સિદ્ધાર્થ દોશીએ એન્કરીંગ કર્યું હતું. કાર્યક્રમની સફળતા માટે ન્યુ વિઝન ક્લબના ફાઉન્ડર મિતાબેન દોશીની રાહબરી હેઠળ ન્યુ વિઝન ક્લબના પ્રેસિડેન્ટ દિયા જેસાણી, સેક્રેટરી રૃષિતા સોની, જો. સેક્રેટરી હિના પાટલીયા, વાઈસ પ્રેસિડેન્ટ અર્ચના કોઠારી, ટ્રેઝરર અલ્કા દોશી, જો. ટ્રેઝરર ચેતના વાલંભીયા ઉપરાંત ન્યુ વિઝન ક્લબની કમિટી મેમ્બરની સભ્ય બહેનોએ જહેમત ઉઠાવી હતી.